Title: Kestävän kehityksen 4 osaa
Course: Kestävän kehityksen edistäminen S2 (2023-2024) > Section: Osa 1: Mitä kestävä kehitys tarkoittaa?

Kestävä kehitys liittyy kaikkeen ihmisten toimintaan: Mitä me syömme? Missä me asumme? Miten me toimimme ihmisten kanssa? Kierrätämmekö jätteet? Mitä me ostamme? Kestävää kehitystä onkin helpompi tarkastella, kun se jaetaan pienempiin osiin. Kestävän kehitys jaetaan yleensä neljään osaan: ekologiseen, taloudelliseen, sosiaaliseen ja kulttuuriseen kestävyyteen. Kun toimimme työpaikoilla, meidän täytyy toimia näiden neljän kestävän kehityksen osan mukaisesti:

1. Ekologinen kestävyys

Ekologinen kestävyys tarkoittaa sitä, että pidämme huolta luonnosta. Luonto on tärkeä, koska ihminen on riippuvainen luonnosta. Ekologiseen kestävyyteen liittyvä pieni teko on esimerkiksi se, että heität roskat roskikseen, etkä maahan. Nykyhetken ekologiseen kestävyyteen liittyviä ongelmia on esimerkiksi ilmastonmuutos ja luonnon monimuotoisuuden köyhtyminen.

2. Taloudellinen kestävyys:

Taloudellinen kestävyys tarkoittaa sitä, että mietimme tarkasti sitä, miten teemme rahaa ja mihin me käytämme rahaa. Rahaa ei saa tehdä niin, että se vahingoittaa ihmisiä tai luontoa. luonnon tai ihmisten hyvinvoinnin kustannuksella. Teko, joka liittyy taloudelliseen kestävyyteen on esimerkiksi se, että maksat työstäsi veroa, jolla maksetaan yhteisiä palveluita, kuten terveydenhuolto. Ongelmia, jotka liittyvät taloudelliseen kestävyyteen ovat esimerkiksi veronkierto (= ei makseta veroja) ja köyhyys.

3. Sosiaalinen kestävyys:

Sosiaalinen kestävyys tarkoittaa sitä, että pidämme huolta ihmisten hyvinvoinnista ja siitä, että kaikilla ihmisillä on samat ihmisoikeudet: oikeus ruokaan ja puhtaaseen juomaveteen, oikeus terveydenhuoltoon ja koulunkäyntiin sekä oikeus omaan mielipiteeseen ja turvalliseen elämään. Tasa-arvo ihmisten välillä on yksi kestävän kehityksen tärkeimmistä asioista. Sosiaaliseen kestävyyteen liittyvä teko on esimerkiksi se, että olet ystävällinen ja otat muut huomioon.

4. Kulttuurinen kestävyys:

 Maapallolla on olemassa monia erilaisia kulttuureita ja jokaisella ihmisellä on oikeus elää oman kulttuurin mukaisesti (ihmisoikeuksia noudattaen). Kaikilla ihmisillä on samat ihmisarvot kulttuurista, uskonnosta, iästä, sukupuolesta tai muusta tekijästä riippumatta. Voit itse edistää kulttuurista kestävyyttä, kun säilytät oman kulttuurisi perinteitä ja yrität ymmärtää muiden kultturien tapoja. Ihmisten täytyy yrittää toimia yhteistyössä ja kunnioitettava toisiaan.