Title: Tavaran elinkaari
Course: Kestävän kehityksen edistäminen S2 (2023-2024) > Section: Osa 4: Tavaran elinkaari

Mitä tavaran elinkaari tarkoittaa?

Tavaran elinkaari tarkoittaa tavaran vaiheita alusta loppuun. Tavaran elinkaaren vaiheet ovat nämä (katso kuva 1: Sanomalehden elinkaari):

1. vaihe: Raaka-aineiden hankkiminen
2. vaihe: Tavaran valmistaminen
3. vaihe: Tavaran kuljetus kauppoihin ja myyminen
4. vaihe: Tavaran käyttäminen
5. vaihe: Tavaran hävittäminen

Kuva 1: Sanomalehden elinkaari

Tavaran elinkaaren ympäristövaikutukset

Ympäristövaikutus = Ihminen vaikuttaa ympäristöön ja luontoon. Ihminen lisää ympäristöön jotakin. Ihminen poistaa ympäristöstä jotakin. Ihminen muuttaa ympäristöä jollakin tavalla.

Kun ihminen tekee tavaroita, tuotteita, ruokaa ja laitteita, niin samalla ihminen muuttaa ympäristöä ja luontoa. Tavaran elinkaarella on siis erilaisia ympäristövaikutuksia. Esimerkit sanomalehden elinkaaren ympäristövaikutuksista:

- Ihminen kaataa metsää eli poistaa puuta luonnosta
- Työkoneista tulee ilmaan kasvihuonekaasuja (hiilidioksidi)
- Tehtaasta tulee ilmaan kasvihuonekaasuja (hiilidioksidi)

Mitä elinkaariarviointi tarkoittaa?

Elinkaariarviointi tarkoittaa sitä, että tuotteen elinkaarta arvioidaan ja tutkitaan. Elinkaariarvioinnissa selvitetään, mitkä ovat tuotteen elinkaaren vaiheet. Lisäksi elinkaariarvioinnissa selvitetään, minkälaisia ympäristövaikutuksia tuotteen elinkaarella on. Elinkaariarviointia voi tehdä monella eri tavalla:

- Elinkaariarviointi LCA (Life cycle assessment) = Selvitetään tuotteen koko elinkaari ja sen kaikki ympäristövaikutukset arvioidaan
- Tuotteen hiilijalanjälki = Selvitetään tuotteen hiilijalanjälki, eli lasketaan tuotteen elinkaaren aikana syntyvät kasvihuonepäästöt
- Tuotteen vesijalanjälki = Selvitetään tuotteen elinkaaren aikana kuluva vesi

Joillekin tuotteille voidaan antaa ympäristömerkki. Ennen kuin tuotteelle voidaan antaa ympäristömerkki, tuotteelle pitää tehdä elinkaariarviointi. Virallinen ympäristömerkki kertoo  luotettavaa tietoa tuotteen ympäristövaikutuksista. Erilaiset ympäristömerkit kertovat erilaisista asioista ja tuotteiden elinkaaren eri vaiheista. Tässä on esimerkkejä yleisistä ympäristömerkeistä:

1. Joutsenmerkki
2. Reilun kaupan merkki
3. MSC-merkki
4. Energiamerkki
5. Sydänmerkki
6. Luomumerkki
7. Avainlippu

Selvitä internetin avulla, mitä nämä merkit tarkoittavat!