Title: Luonnon monimuotoisuus
Course: Kestävän kehityksen edistäminen S2 (2023-2024) > Section: Osa 2: Ekologinen kestävyys

Maapallolla on erilaisia ekosysteemejä, eli elinympäristöjä. Ekosysteemejä ovat esimerkiksi:

Kuva 1: Erilaisia ekosysteemejä

Maapallolla on erilaisia lajeja. Lajeja ovat esimerkiksi:

Kuva 2: Erilaisia lajeja

Maapallolla on lajien sisällä erilaisia yksilöitä, koska jokaisella yksilöllä on oma DNA:

Kuva 3: Erilaisia yksilöitä. Meistä jokainen on erilainen. Jokaisella on oma DNA.

Mitä luonnon monimuotoisuus tarkoittaa?

Luonnon monimuotoisuus (=biodiversiteetti) tarkoittaa sitä, kuinka paljon erilaisia ekosysteemejä, lajeja ja yksilöitä löytyy luonnosta:

- Luonnon monimuotoisuus on suuri, jos on paljon erilaisia ekosysteemejä, lajeja ja yksilöitä.
- Luonnon monimuotoisuus on pieni, jos on vähän erilaisia ekosysteemejä, lajeja ja yksilöitä.

Luonnon monimuotoisuus on erittäin tärkeää, jotta luonto toimii ja pystyy tuottamaan myös ihmiselle elintärkeitä ekosysteemipalveluita, kuten ruokaa, happea ja juomavettä. Yksi iso kestävän kehityksen ongelma on luonnon monimuotoisuuden vähentyminen. Tämä tarkoittaa sitä, että erilaisten elinympäristöjen ja lajien määrä vähentyy maapallolla. Maapallolla on tällä hetkellä monta uhanalaista lajia. Uhanalainen laji tarkoittaa sellaista lajia, jonka yksilöiden määrä on vähentynyt paljon ja niitä on jäljellä enää pieni määrä koko maapallolla. Jos kaikki lajin yksilöt häviävät maapallolta, laji menee sukupuuttoon.

Kuva 4: Vertaile aluetta A ja B. Kumpi on sinun mielestäsi monimuotoisempi? Kummassa on monimuotoisempi luonto? Miksi?

Miksi luonnon monimuotoisuus vähentyy?

Yksi isoin syy luonnon monimuotoisuuden vähentymiselle on elinympäristöjen häviäminen. Ihminen hävittää metsiä, niittyjä ja muita luonnonmaisemia rakennusten, teiden ja peltojen tieltä. Luonnosta kerätään paljon luonnonvaroja, koska ostamme paljon tavaraa ja ruokaa. Me siis ylikulutamme luonnonvaroja eli käytämme niitä liikaa.

- Luonnonvarojen ylikulutus = Luonnonvaroja käytetään liikaa ja liian nopeasti

Myös ilmastonmuutos vähentää luonnon monimuotoisuutta. Kun ilmasto lämpenee nopeasti, elinympäristöt muuttuvat niin nopeasti, että osa lajeista ei voi enää elää omassa elinympäristössään.

- Ilmastonmuutos = Maapallon lämpötila nousee

Lisäksi esimerkiksi ympäristömyrkyt, salametsästys ja ylikalastus vähentävät lajien määrää maapallolla. Esimerkiksi tonnikalojen ylikalastus on paikoin romahduttanut kalakannat ja monien kalalajien kalastaminen voi olla jatkossa vaikeaa, jos ylikalastukseen ei puututa.

- Ympäristömyrkyt = Myrkkyjä, eli vaarallisia aineita joutuu luontoon.
- Salametsästys = Ihminen metsästää eläimiä ilman lupaa.
- Ylikalastus = Ihmiset kalastavat liikaa kalaa meristä.