Title: Miksi luonto on tärkeä ihmisille?
Course: Kestävän kehityksen edistäminen S2 (2023-2024) > Section: Osa 2: Ekologinen kestävyys

Maapallolla on paljon erilaisia eliölajeja - eläimiä, kasveja, bakteereja, sieniä ja alkueläimiä. Maapallolla on myös paljon erilaisia ekosysteemejä, eli alueita - metsiä, järviä, soita, niittyjä, peltoja. Luonto on ihmisille elintärkeä, koska saamme luonnosta kaikki ne asiat, joita tarvitsemme elämiseen:

- Me syömme luonnosta saatavaa ruokaa
- Me hengitämme kasvien tuottamaa happea
- Me juomme puhdasta vettä.
- Me rakennamme luonnosta saatavilla materiaaleilla (puu, metallit)
- Me käytämme luonnosta saatavaa energiaa (tuuli, vesi, aurinko)

Ihminen ei voi elää planeetalla ilman hyvinvoivaa luontoa. Luonto antaa ihmisille erilaisia paljon erilaisia hyötyjä eli ekosysteemipalveluita (kuva1).

- Ekosysteemi on joku alue luonnossa, esimerkiksi metsä.
- Palvelu on joku hyödyllinen asia.
- Ekosysteemipalvelu = Luonnosta saatava hyödyllinen asia

Kuva 1: Luonto antaa ihmisille ekosysteemipalveluita. Jos luontoa tuhotaan, myös ekosysteemipalvelut katoavat.