Title: Lajittele jätteet oikein
Course: Kestävän kehityksen edistäminen S2 (2023-2024) > Section: Osa 5: Kiertotalous

Kotona ja töissä syntyy paljon jätettä ja roskaa. Kotona ja töissä olisi tärkeää miettiä, kuinka jätteen määrää voidaan vähentää. Kun jätettä syntyy, on tärkeää lajitella se oikein. Jätteiden lajittelu tarkoittaa sitä, että laitat jätteet oikeille paikoille. Kierrättäminen tarkoittaa sitä, että oikein lajiteltu jäte käytetään uudestaan.

Kuva 1: Lajittele jätteet oikein, sitten ne voidaan kierrättää eli käyttää uudestaan.

Miksi jätteiden lajittelu on tärkeää?

Kun jäte lajitellaan ja kierrätetään, säästämme luontoa ja luonnonvaroja. Meidän ei tarvitse aina kerätä raaka-aineita luonnosta, vaan voimme käyttää uudestaan lajiteltua jätettä. Samalla syntyy vähän hankalaa sekajätettä. Katso alla olevaa kuvaa ja mieti: mitä tapahtuu, jos metallia ei lajitella?

Kuva 2: Kun metallijäte lajitellaan metallinkeräykseen, se voidaan käyttää uudestaan. Jos metallia ei lajitella, joudutaan metallia kaivamaan lisää luonnosta.

Mitä jätteelle tapahtuu?

Kun lajittelet jätteet oikein, ne käytetään uudestaan:

1. Biojäte --> biokaasua, multaa, lämpöä
2. Metallit --> uusia metallitavaroita
3. Muovipakkaukset --> uusia muovitavaroita
4. Lasi --> uusia lasitavaroita
5. Paperi --> uutta paperia
6. Pahvi --> uutta pahvia
7. Sekajäte --> poltetaan energiaksi (syntyy esimerkiksi lämpöä)

Katso video yleareenasta: Mitä tapahtuu muovipakkauksille? (YLE Areena: Minne jätteet menevät)