Title: Ilmastonmuutoksen ratkaisut
Course: Kestävän kehityksen edistäminen S2 (2023-2024) > Section: Osa 3: Ilmastonmuutos

Ilmastonmuutos on iso ongelma, mutta siihen on olemassa paljon erilaisia ratkaisuja. Ratkaisuihin tarvitaan kaikki mukaan nyt heti, koska ilmastonmuutoksen hidastamisella on jo kova kiire: Pariisin ilmastokokouksessa on sovittu tavoitteeksi, että maapallon keskilämpötila ei saa nousta yli 1,5 astetta. Tämä tavoite vaatii todella nopeita toimia ennen vuotta 2030. Tällä hetkellä maapallon keskilämpötilan ennustetaan nousevan n. 3 astetta, mikä on liikaa. Ratkaisu on valtioiden, työpaikkojen ja ihmisten hiilijalanjäljen pienentäminen.

Hiilijalanjälki

Jalanjälki on ihmisen jättämä jälki maahan. Hiilijalanjälki on ihmisen jättämä jälki maapallon ilmastoon. Hiilijalanjälki kertoo siis kasvihuonekaasujen määrän. Hiilijalanjälki on tärkeä työkalu, että voimme mitata kasvihuonekaasujen määrää:

- Yhden ihmisen hiilijalanjälki kertoo, kuinka paljon ihmisen oma toiminta saa aikaan kasvihuonekaasuja, jotka lämmittävät ilmastoa. Suomalaisen hiilijalanjälki on yleensä 10 000 kg vuodessa. Hiilijalanjäljen pitäisi olla alle 2500 kg vuonna 2030. Ihmisen hiilijalanjälki syntyy neljästä asiasta:
  - Liikkuminen
  - Tavaroiden ostaminen
  - Asuminen (sähkö, lämmitys, vesi)
  - Ruoka
- Myös työpaikka tai valtio voi laskea oman hiilijalanjäljen (=kuinka paljon työpaikka aiheuttaa kasvihuonekaasuja)
- Myös tavaralle voidaan laskea oma hiilijalanjälki (=kuinka paljon tavaran elinkaaren aikana muodostuu kasvihuonekaasuja)

Ratkaisuja

Ilmastonmuutoksen hidastaminen ei ole vain sinun tai minun vastuulla, vaan kaikkien ihmisten. Tarvitsemme ratkaisuihin mukaan mahdollisimman paljon ihmisiä eri tasoilla:

1. Yhteiskunnan päättäjät ja rakenteet. Valtioden täytyy keskittyä isoimpiin päästölähteisiin: energiantuotantoon, liikenteeseen, maatalouteen, teollisuuden prosesseihin ja jätteisiin.
2. Työpaikat. Työpaikkojen täytyy vähentää omia kasvihuonekaasupäästöjä energiaviisaalla toiminnalla ja valitsemalla uusiutuvaa energiaa.
3. Ihmiset. Yksittäinen ihminen voi selvittää oman hiilijalanjälkensä ja tutustua siihen, mitkä keinot olisivat itselle sopivia hiilijalanjäljen pienentämiseksi. Kaikkea ei tarvitse tehdä kerralla, vaan aloittaa ensin pienin askelin. Toimi energiaviisaasti omassa arjessasi