Title: Ilmastonmuutos
Course: Kestävän kehityksen edistäminen S2 (2023-2024) > Section: Osa 3: Ilmastonmuutos

Maapallolla on ilmakehä

Maapallolla on lämmin, koska maapalloa ympäröi ilmakehä. Ilmakehässä on erilaisia kasvihuonekaasuja (esimerkiksi hiilidioksidi, metaani), jotka pitävät osan auringon säteilystä lähellä maan pintaa. Tätä kutsutaan kasvihuoneilmiöksi.

Kuva 1: Maapallon ympärillä on ilmakehä. Ilmakehässä on kasvihuonekaasuja (esimerkiksi hiilidioksidi ja metaani). Kasvihuonekaasut pitävät osan auringon lämmöstä lähellä maan pintaa.

Mitä ilmastonmuutos tarkoittaa?

Ilmastonmuutos tarkoittaa sitä, että maapallon ilmasto muuttuu. Ilmasto tarkoittaa sitä, minkälainen sademäärä ja lämpötila alueella yleensä on. Tällä hetkellä maapallon ilmasto muuttuu siten, että koko maapallon lämpötila nousee. Maapallon lämpötila on muuttunut ennenkin, mutta tämänhetkinen ilmastonmuutos on todella nopea ja ihmisen aiheuttama. Maapallon lämpötila nousee, koska kasvihuonekaasujen määrä nousee ilmakehässä. Ihmiset lisäävät kasvihuonekaasujen määrää maapallon ilmakehässä. Tätä tarkoittaa ilmastonmuutos.

Kuva 2: Maapallon lämpötila nousee, koska kasvihuonekaasujen määrä ilmakehässä kasvaa.

Miksi kasvihuonekaasujen määrä kasvaa ilmakehässä?

Ihmiset lisäävät kasvihuonekaasujen määrää ilmakehässä. Tärkeimmät kasvihuonekaasut ovat hiilidioksidi (CH2) ja metaani (CH3). Hiilidioksidia ja metaania pääsee ilmakehään paljon silloin, kun teemme energiaa fossiilisilla polttoaineilla. Fossiilisia polttoaineita ovat esimerkiksi raakaöljy, kivihiili ja maakaasu. Ilmasto lämpenee, koska ihminen lisää hiililähteitä, eli asioita, jotka lisäävät hiilidioksidin määrää ilmakehässä.

Kuva 3: Hililähteet, lisäävät hiilidioksidin määrää ilmakehässä. Hiilinielut vähentävät hiilidioksidin määrää ilmakehässä.

Maapallolla on hiililähteiden lisäksi myös hiilinieluja. Hiilinielu poistaa hiilidioksidia ilmakehästä. Hiilinieluja ovat kasvillisuus, kuten metsät sekä meret. Kasvit poistavat hiilidioksidia ilmakehästä fotosynteesin avulla. Ilmasto lämpenee, koska ihminen vähentää hiilinielujen määrää maapallolla esimerkiksi kaatamalla metsää.

Mitä ilmastonmuutoksesta seuraa?

Maapallon lämpötilan nouseminen saa aikaan erilaisia ongelmia, jotka liittyvät luonnon ja ihmisten hyvinvointiin. Ympäristössä tapahtuvat muutokset ovat erilaisia eri puolilla maapalloa: jossakin sataa aikaisempaa enemmän, jossakin sataa aikaisempaa vähemmän. Hirmumyrskyjen määrä lisääntyy. Eliölajeja kuolee sukupuuttoon. Tautien määrä lisääntyy. Muutokset ilmastossa tekevät vaikeaksi ruuan tuottamisen ja puhtaan juomaveden saamisen ihmisille.

Kuva 4: Ilmastonmuutoksen seuraukset näkyvät koko maapallolla. Ilmastonmuutos aiheuttaa ongelmia ihmisten hyvinvoinnille ja luonnon toiminnalle.